Աուտիզմ ունեցող անձինք աշխատանքի շատ քիչ հեռանկարներ են ունենում։ Համաձայն 2013 թ. ամերիկյան «Երեխաների և չափահասների հոգեբանության» ակադեմիայի ամսագրի զեկույցի` գործազրկությունը աուտիզմ ունեցող անձանց շրջանում բավական վաղ է սկսվում։ Նրանց 50%-ից ավելին սկսել է աշխատել դպրոցն ավարտելուց մոտավորապես 8 տարի անց միայն, այն էլ՝ կես դրույքով և ցածր աշխատավարձով։ Աուտիզմ ունեցող անձանց 20%-ն է միայն կարողացել լրիվ դրույքով աշխատանքի տեղավորվել: